stanford-oval/wikipedia huggingface dataset:
พระครูวรนาถรังษี (ปุย ปุญฺญสิริ)
ตำแหน่ง และผลงาน > งานสาธารณูปการ

พ.ศ. 2477 สำรวจที่ดินและดำเนินเรื่องตั้งสำนักสงฆ์วัดหนองสระ (วัดสระศรีเจริญ) อำเภอศรีประจันต์ (ภายหลังแยกเป็นอำเภอดอนเจดีย์) จังหวัดสุพรรณบุรี ร่วมกับกำนันพริ้ง สุมณฑา (กำนันตำบลบ้านคอย) และนายมิ่ง ชาวบ้านผู้ถวายที่ดินให้สร้างวัด
พ.ศ. 2491 สร้างศาลาการเปรียญ (หลังเก่า) วัดเกาะ โดย หลวงพ่อแต้ม วัดพระลอย (สหธรรมิก) เป็นนายช่าง และชาวบ้านช่วยก่อสร้าง
พ.ศ. 2496 ดำเนินเรื่องขอพระราชทานวิสุงคามสีมาวัดเกาะ และได้รับพระราชทานเมื่อวันที่ 31 กรกฎาคม พ.ศ. 2496
พ.ศ. 2496 สร้างอุโบสถ (หลังใหม่) วัดเกาะ โดย หลวงพ่อแต้ม วัดพระลอย (สหธรรมิก) เป็นนายช่าง และชาวบ้านช่วยก่อสร้าง
พ.ศ. 2496 ปฏิสังขรณ์มณฑป พระพุทธรูป (หลวงพ่อโต) ในมณฑปวัดเกาะ
พ.ศ. 2497 สร้างหอระฆัง วัดเกาะ
พ.ศ. 2500 หล่อพระประธานประจำอุโบสถ วัดเกาะ โดย หลวงพ่อแต้ม วัดพระลอย (สหธรรมิก) และชาวบ้านร่วมสร้าง
พ.ศ. 2508 สร้างกุฏิเจ้าอาวาส วัดเกาะ
พ.ศ. 2510 สร้างฌาปนสถาน (เมรุเก่า) วัดเกาะ โดย พระเทพคุณาธาร (ผล ชินปุตฺโต) วัดพระพิเรนทร์ (สหธรรมิก) ช่วยก่อสร้าง
พ.ศ. 2510 กว่าๆ เป็นผู้อุปถัมภ์ สร้างศาลาการเปรียญ วัดหนองเพียร อำเภอศรีประจันต์ จังหวัดสุพรรณบุรี กระทั่งสำเร็จและทำพิธียกช่อฟ้าศาลาการเปรียญ พ.ศ. 2521
พ.ศ. 2515 สร้างกุฏิสงฆ์ (หลังใหม่) วัดเกาะ
พ.ศ. 2516 สร้างกำแพงแก้วรอบอุโบสถ และกำแพงหน้าวัด วัดเกาะ
พ.ศ. 2517 สร้างหอสวดมนต์ (หลังใหม่) วัดเกาะ
พ.ศ. 2517 เป็นผู้อุปถัมภ์ ปฏิสังขรณ์ วัดโพธิ์ศรีเจริญ อำเภอศรีประจันต์ จังหวัดสุพรรณบุรี
พ.ศ. 2518 เป็นผู้อุปถัมภ์ สร้างศาลาการเปรียญ วัดดงขี้เหล็ก อำเภอศรีประจันต์ จังหวัดสุพรรณบุรี
พ.ศ. 2519 ปฏิสังขรณ์กุฏิสงฆ์ (หลังเก่า) วัดเกาะ
พ.ศ. 2522 เริ่มโครงการสร้างศาลาการเปรียญ (หลังใหม่) วัดเกาะ
ตำแหน่ง และผลงาน > งานสาธารณสงเคราะห์

เป็นแพทย์แผนโบราณ ช่วยทำการรักษาอาการเจ็บป่วยของชาวบ้านทั้งในพื้นที่จังหวัดสุพรรณบุรี และจังหวัดใกล้เคียง
พ.ศ. 2476 - 2477 ช่วยเหลือทางราชการ พระยารามราชภักดี (ข้าหลวงประจำจังหวัดสุพรรณบุรี) กับ ขุนสมรรถชัยศรี (นายอำเภอศรีประจันต์) ในการปราบผู้ร้ายสำคัญ (เสือ) ที่กำลังอาละวาดสร้างความเดือดร้อนในจังหวัดสุพรรณบุรี
พ.ศ. 2494 ช่วยเหลือทางราชการ นายบุรี พรหมลักขโณ (นายอำเภอศรีประจันต์) ในการเจรจาติดต่อขอบริจาคที่ดินจากราษฎร เพื่อทำถนนสายศรีประจันต์ - ดอนเจดีย์ (ทางหลวงแผ่นดินหมายเลข 3038) ใช้ในการคมนาคม
พ.ศ. ยังไม่พบข้อมูล เป็นประธานอุปถัมภ์ สร้างสถานีอนามัยตำบลวังหว้า (ปัจจุบันคือ โรงพยาบาลส่งเสริมสุขภาพตำบลวังหว้า) อำเภอศรีประจันต์ จังหวัดสุพรรณบุรี
พ.ศ. 2516 สนับสนุนพัฒนาหมู่บ้านวัดเกาะ ประกวดหมู่บ้านพัฒนา ชนะเลิศอันดับที่ 1 ของเขต และชนะเลิศอันดับที่ 1 ของภาคกลาง ประจำปี พ.ศ. 2516 - 2517 ของกระทรวงมหาดไทย
ตำแหน่ง และผลงาน > งานศึกษา

พ.ศ. 2470 เป็นครูสอนพระปริยัติธรรม สำนักศาสนศึกษาพระปริยัติธรรมวัดเกาะ
พ.ศ. 2476 เป็นกรรมการคณะสงฆ์แขวงอำเภอศรีประจันต์ ในการสอบพระธรรมวินัย โดย พระครูธรรมสารรักษา (พริ้ง วชิรสุวณฺโณ) เป็นประธาน
พ.ศ. 2481 เป็นกรรมการศึกษา โรงเรียนประชาบาลวัดเกาะ (โรงเรียนวัดเกาะ)
พ.ศ. 2485 เป็นกรรมการ ตรวจธรรมสนามหลวง ชั้นตรี
ตำแหน่ง และผลงาน > งานศึกษาสงเคราะห์

พ.ศ. 2477 เป็นผู้อุปถัมป์ ตั้งโรงเรียนประชาบาลวัดเกาะ โดย ขุนสมรรถชัยศรี (นายอำเภอศรีประจันต์) เป็นประธาน ใช้ศาลาการเปรียญและพื้นที่วัดเกาะเป็นสถานศึกษา
พ.ศ. 2520 เป็นผู้อุปถัมภ์ โรงเรียนศึกษาผู้ใหญ่ รักขิตวันมุนี วัดโพธิ์เจริญ อำเภอเมืองสุพรรณบุรี จังหวัดสุพรรณบุรี โดย พระรักขิตวันมุนี (พระวิสุทธิสารเถร (ถิร ปญฺญาปโชโต)) วัดป่าเลไลยก์วรวิหาร ประธานอุปถัมภ์ เป็นผู้ลงนามแต่งตั้ง วันที่ 7 สิงหาคม พ.ศ. 2520
ตำแหน่ง และผลงาน > งานเผยแผ่

เป็นพระวิปัสสนาจารย์
เป็นพระธรรมกถึก แสดงพระธรรมเทศนา
พ.ศ. 2521 เป็นประธานหน่วยอบรมประชาชนประจำตำบลวังหว้า (อ.ป.ต.)
ตำแหน่ง และผลงาน > งานพิเศษ

พ.ศ. 2464 ร่วมกับคณะศิษย์พระครูปลื้ม วัดพร้าว (พระอุปัชฌาย์) จัดงานทำบุญอายุและหล่อรูปเหมือนพระครูปลื้ม
พ.ศ. 2473 เป็นคณะจัดงานฌาปนกิจศพพระครูปลื้ม วัดพร้าว (พระอุปัชฌาย์)
พ.ศ. 2502 จัดงานผูกพัทธสีมาอุโบสถ วัดเกาะ โดย พระธรรมวโรดม (สมเด็จพระสังฆราช (ปุ่น ปุณฺณสิริ)) วัดพระเชตุพนวิมลมังคลาราม สังฆมนตรีว่าการองค์การสาธารณูปการ เป็นประธาน วันที่ 10 - 14 เมษายน พ.ศ. 2502 (5 วัน 5 คืน)
พ.ศ. 2508 - พ.ศ. 2509 เป็นคณะจัดงานศพและพิธีพระราชทานเพลิงศพ พระครูโอภาสพุทธิคุณ (กอง โอภาสโก) วัดโพธาราม
พ.ศ. 2521 เป็นผู้อุปถัมภ์ พิธียกช่อฟ้าศาลาการเปรียญ วัดหนองเพียร อำเภอศรีประจันต์ จังหวัดสุพรรณบุรี
วัตรปฏิบัติ และปฏิปทา

ท่านเป็นพระเคร่งครัดในทางปฏิบัติ สมถะ ถ่อมตน มักน้อย สันโดษ ไม่ยึดติด ไม่โอ้อวด มีเมตตา ไม่เลือกที่รักมักที่ชัง ไม่เบียดเบียนรบกวนผู้ใด
มุ่งส่งเสริมด้านการศึกษาและจริยธรรม โดยถือคติพัฒนาคนมากกว่าพัฒนาวัตถุ ให้การสนับสนุน ส่งเสริม ผู้ขาดโอกาสทางการศึกษาให้มีโอกาสศึกษา (ส่งเรียน) ภายใต้หลักการพัฒนาคนให้เป็นผู้มีความรู้คู่คุณธรรม
ให้การบรรพชาสามเณร อุปสมบทพระภิกษุ ตั้งแต่เป็นพระกรรมวาจาจารย์กระทั่งเป็นพระอุปัชฌาย์ ตลอดระยะเวลากว่า 50 ปี นับเป็นจำนวนมาก ส่วนคฤหัสถ์นั้นมีศิษย์ผู้สอบธรรมศึกษาได้อีกจำนวนหลายคน
มีศิษย์ที่มีชื่อเสียงด้านการศึกษา สำเร็จการศึกษาระดับปริญญา อนุปริญญา พระมหาเปรียญ พระนักธรรม พระสวดพระปาฏิโมกข์ จำนวนหลายรูป/คน
เกียรติคุณ

ร่วมสังฆกรรม อุปสมบทภิกษุ ณ พระอุโบสถวัดปากน้ำ ภาษีเจริญ กรุงเทพมหานคร กับพระธรรมวโรดม (สมเด็จพระสังฆราช (ปุ่น ปุณฺณสิริ)) วัดพระเชตุพนวิมลมังคลาราม เมื่อ พ.ศ. 2501 ได้รับคำชมจากพระธรรมวโรดมท่ามกลางคณะสงฆ์ในพระอุโบสถว่า "สวดได้ไพเราะ อักขระชัดเจน และเปลี่ยนวิภัตติได้โดยถูกต้อง มิต้องทัก" พร้อมมอบปากกาให้เป็นของขวัญ และนับแต่นั้นทั้งสองท่านจึงชอบพอเป็นพิเศษ ไปมาหาสู่กันเป็นประจำ
ได้รับพระราชทานสมณศักดิ์ เป็นพระครูสัญญาบัตร ในราชทินนามที่ พระครูวรนาถรังษี โดยเป็นปีพิเศษที่ได้รับพระราชทานจากพระบาทสมเด็จพระปรมินทรมหาภูมิพลอดุลยเดช (รัชกาลที่ 9) ในพระบรมมหาราชวัง ด้วยพระองค์เอง เมื่อวันที่ 5 ธันวาคม พ.ศ. 2508
ได้รับยกย่องว่าเป็นพระเถราจารย์ผู้มีความยุติธรรมเท่าเทียม เมื่อคณะศิษย์ขออนุญาตสร้างวัตถุมงคล มีข้อกำหนดเด็ดขาดว่าอนุญาตให้ทำเพื่อประโยชน์สาธารณะ ห้ามทำเป็นพุทธพาณิชย์ ให้สร้างเท่าที่จำเป็นและเหมือนกันทั้งหมด เพื่อความเท่าเทียมเสมอกัน ห้ามทำแตกต่างหรือเป็นพิเศษ
สมณศักดิ์

พ.ศ. 2466 เป็น เจ้าอาวาสวัดเกาะ (สมัยที่ 1) สมณศักดิ์ที่ พระอธิการปุย ปุญฺญสิริ
พ.ศ. 2470 เป็น เจ้าคณะหมวดตำบลบางงาม สมณศักดิ์ที่ เจ้าอธิการปุย ปุญฺญสิริ
พ.ศ. 2495 เป็น เจ้าอาวาสวัดเกาะ (สมัยที่ 2) สมณศักดิ์ที่ พระอธิการปุย ปุญฺญสิริ
พ.ศ. 2503 เป็น พระครูประทวน สมณศักดิ์ที่ พระครูปุย ปุญฺญสิริ
พ.ศ. 2508 เป็น พระครูสัญญาบัตร เจ้าอาวาสวัดราษฎร์ ชั้นตรี ในราชทินนามที่ พระครูวรนาถรังษี
พ.ศ. 2518 เป็น พระครูสัญญาบัตร เจ้าอาวาสวัดราษฎร์ ชั้นโท ในราชทินนามเดิมที่ พระครูวรนาถรังษี
อาพาธ และมรณภาพ

บั้นปลายชีวิตพระครูวรนาถรังษี (ปุย ปุญฺญสิริ) ตั้งแต่ พ.ศ. 2511 เป็นต้นมา เริ่มมีสุขภาพไม่ดี อาพาธเป็นโรคหอบหืด และปัสสาวะไม่ออก (นิ่ว) วันที่ 8 มิถุนายน พ.ศ. 2521 ท่านจึงนิมนต์พระในวัดทั้งหมด และคณะศิษย์ที่อยู่ใกล้ชิดขณะนั้น มาประชุมเพื่อเป็นสักขีพยานในการปลงสังขารและบริขารของท่าน
เดือนตุลาคม พ.ศ. 2522 ท่านเริ่มอาพาธอีกครั้ง ครั้งนี้มีอาการไม่ดีนัก คณะศิษย์จึงขออนุญาตพาเข้ารับการรักษา แต่ท่านปฏิเสธด้วยปลงในสังขารแล้ว แต่คณะศิษย์ไม่อาจนิ่งเฉยได้ จำต้องขัดใจท่าน พาเข้ารับการรักษาที่โรงพยาบาลเจ้าพระยายมราช อำเภอเมืองสุพรรณบุรี จังหวัดสุพรรณบุรี เมื่อมีอาการดีขึ้น แพทย์จึงอนุญาตให้กลับวัดได้ เมื่อวันที่ 14 พฤศจิกายน พ.ศ. 2522
เมื่อกลับถึงวัดเกาะ ท่านจึงอนุญาตให้ศิษย์เตรียมหีบศพไว้ แล้วพูดเชิงล้อว่า "อย่าให้ใครใช้ก่อนนะ" เป็นนัยว่าไม่อยากให้ศิษย์คนใดตายก่อนอาจารย์ ขอให้อาจารย์ได้ตายก่อนศิษย์ จากนั้นจึงสั่งเสียว่า "ฉันเองคงอยู่ด้วยไม่นาน ฝากศพด้วย"
ต่อมาท่านอาพาธด้วยโรคหอบหืดอีกครั้งหนึ่ง วันที่ 25 มกราคม พ.ศ. 2523 คณะศิษย์จึงพาเข้ารับการรักษาที่โรงพยาบาลเจ้าพระยายมราช ครั้งนี้มีอาการค่อนข้างหนัก แต่ท่านมิได้บ่นร้องถึงทุกขเวทนาใดๆ ปกติหากห่างวัด ท่านจะเป็นห่วง พูดถึงวัดและชาวบ้าน แต่ครั้งนี้ท่านมิได้พูดถึง คล้ายกับว่าไม่มีห่วงใดๆ แล้ว มีเพียงผ้าไตรครองของท่านเท่านั้น ที่บอกกับศิษย์ให้นำมาไว้ใกล้ๆ ตัวท่าน เมื่อถึงวันใกล้ละสังขาร ท่านจึงบอกว่า "ฉันอยู่ไม่ทันสร้างศาลาฯ เสียแล้ว"
วันที่ 8 กุมภาพันธ์ พ.ศ. 2523 เวลา 16.11 น. ท่านละสังขาร ณ โรงพยาบาลเจ้าพระยายมราช ตรงกับวันศุกร์ ปีมะแม อันเป็นวันและปีเกิดของท่าน ซึ่งคนโบราณมีคติความเชื่อว่าตายวันตัว ถือว่าเป็นการสิ้นอายุขัย สิริอายุ 84 ปี 8 เดือน 8 วัน อุปสมบทได้ 62 พรรษา
อาพาธ และมรณภาพ > การจัดการศพ

ก่อน พระครูวรนาถรังษี (ปุย ปุญฺญสิริ) มรณภาพ ได้สั่งเสียแก่บรรดาศิษย์ว่า "เมื่อฉันตายแล้ว ฝากจัดการเรื่องศพตามแต่สะดวก แต่อย่าเก็บไว้ ให้เผาเสีย ห้ามเอาศพมาหากิน"
หลังละสังขาร คณะศิษย์ประชุมและมอบหมายให้ พระปลัดสกล ปญฺญาพโล (ภายหลังมีสมณศักดิ์ที่ พระครูสุวรรณปัญญารัต) ผู้รักษาการแทนเจ้าอาวาสวัดเกาะในขณะนั้น เป็นประธานจัดการเรื่องงานศพ เริ่มจากอัญเชิญสรีระสังขารหลวงพ่อปุยกลับสู่วัดเกาะในวันเดียวกัน (8 กุมภาพันธ์ พ.ศ. 2523) มีพิธีสรงน้ำศพที่กุฏิหลวงพ่อปุย วันที่ 10 กุมภาพันธ์ พ.ศ. 2523
พิธีบำเพ็ญกุศล สวดพระอภิธรรม เวลากลางคืน ตั้งแต่วันที่ 8 กุมภาพันธ์ พ.ศ. 2523 ต่อเนื่องจนถึงวันที่ 30 มีนาคม พ.ศ. 2523 , วันที่ 14 กุมภาพันธ์ พ.ศ. 2523 ครบ 7 วัน (สัตตมวาร) , วันที่ 28 มีนาคม พ.ศ. 2523 ครบ 50 วัน (ปัญญาสมวาร) , วันที่ 17 พฤษภาคม พ.ศ. 2523 ครบ 100 วัน (ศตมวาร)
หลังครบ 100 วัน (ศตมวาร) จึงกำหนดเก็บสังขารของท่านไว้ก่อน เพื่อให้ร่างได้อยู่ทันสร้างศาลาการเปรียญหลังใหม่ ซึ่งเป็นสิ่งสุดท้ายที่ท่านเริ่มโครงการไว้ให้ศิษย์ช่วยกันสานต่อให้แล้วเสร็จ กระทั่งเมื่อศาลาการเปรียญสร้างเสร็จ จึงอัญเชิญสรีระสังขารขึ้นประดิษฐาน วันที่ 23 มีนาคม พ.ศ. 2527
วันที่ 6 มีนาคม พ.ศ. 2530 เวลา 16.00 น. อัญเชิญสรีระสังขารจากศาลาการเปรียญขึ้นสู่ฌาปนสถานชั่วคราว (เมรุลอย 5 ยอด) ซึ่งตั้งอยู่ที่ลานหน้าศาลาการเปรียญ กลางคืนมีพิธีบำเพ็ญกุศล สวดพระอภิธรรม , วันที่ 7 มีนาคม พ.ศ. 2530 พระสงฆ์สวดมาติกา บังสุกุล ศราทธพรตคาถา เวลา 16.00 น. พระราชทานเพลิงศพ , วันที่ 8 มีนาคม พ.ศ. 2530 ช่วงเช้า พิธีสามหาบ เก็บอัฐิ
อนุสรณ์ และสิ่งเกี่ยวเนื่อง

ศาลาการเปรียญวรนาถรังษี เป็นศาลาที่พระครูวรนาถรังษี (ปุย ปุญฺญสิริ) ริเริ่มโครงการสร้าง เมื่อ พ.ศ. 2522 แต่มรณภาพ วันที่ 8 กุมภาพันธ์ พ.ศ. 2523 ก่อน , เดือนพฤษภาคม พ.ศ. 2523 ทางวัดจึงดำเนินการรื้อศาลาการเปรียญหลังเก่า เพื่อใช้พื้นที่ดำเนินการสร้างศาลาการเปรียญหลังใหม่ , วันที่ 27 มิถุนายน พ.ศ. 2523 มีพิธีวางศิลาฤกษ์และยกเสาศาลาฯ โดย สมเด็จพระพุทธโฆษาจารย์ (ฟื้น ชุตินฺธโร) วัดสามพระยา กรุงเทพมหานคร เป็นประธาน , เมื่อสร้างเสร็จคณะศิษย์จึงอัญเชิญสรีระสังขารพระครูวรนาถรังษี (ปุย ปุญฺญสิริ) ขึ้นประดิษฐานบนศาลาฯ วันที่ 23 มีนาคม พ.ศ. 2527 และตั้งชื่อว่า "ศาลาการเปรียญวรนาถรังษี" เพื่อเป็นอนุสรณ์ถึงท่าน
รูปเหมือนหลวงพ่อปุย สร้างภายหลังพระครูวรนาถรังษี (ปุย ปุญฺญสิริ) มรณภาพแล้ว ภายในบรรจุอัฐิท่าน ปัจจุบันประดิษฐานบนศาลาการเปรียญวรนาถรังษี สามารถเข้าไปสักการะบูชาได้ทุกวัน
วันบูรพาจารย์วัดเกาะ เป็นวันคล้ายวันมรณภาพพระครูวรนาถรังษี (ปุย ปุญฺญสิริ) มีพิธีบำเพ็ญกุศลทักษิณานุปทาน และถวายภัตตาหารเพล วันที่ 8 กุมภาพันธ์ ของทุกปี
ศิษย์พระครูวรนาถรังษี (ปุย ปุญฺญสิริ) อาทิ
พระครูโอภาสพุทธิคุณ (กอง โอภาสโก) วัดโพธาราม จังหวัดสุพรรณบุรี
พระสมุทรธรรมคณี (จำลอง อาสโภ) ป.ธ.5 วัดกลางเหนือ จังหวัดสมุทรสงคราม
พระครูสุวรรณปัญญารัต (เซ้ง, สกล ปญฺญาพโล) วัดเกาะ จังหวัดสุพรรณบุรี
พระสมุห์ทองชุบ รกฺขิโต วัดเกาะ จังหวัดสุพรรณบุรี
พระปริยัติคุณาภรณ์ (เฉลี่ย สิริธโร) ป.ธ.3 วัดธัญญวารี จังหวัดสุพรรณบุรี
พระธรรมวชิรนายก (ปรีชา อภิวณฺโณ) ป.ธ.9 วัดราชบุรณราชวรวิหาร กรุงเทพมหานคร
พระครูภาวนาวิจิตร (สำรวย จารุวณฺโณ) ป.ธ.5 วัดปากน้ำ ภาษีเจริญ กรุงเทพมหานคร
พระครูพิพัฒน์สุวรรณาภรณ์ (วิชัย จนฺทโชโต) วัดหนองเพียร จังหวัดสุพรรณบุรี
พระพรหมโมลี (สุชาติ ธมฺมรตโน) ป.ธ.9 วัดปากน้ำ ภาษีเจริญ กรุงเทพมหานคร
พระราชวิริยาลังการ (สุบิน ธีรวํโส) ป.ธ.9 ดร. วัดปากน้ำ ภาษีเจริญ กรุงเทพมหานคร
พระสุนทรกิจโกศล (เสวย ชนสโภ) ป.ธ.6 ดร. วัดอรุณราชวรารามราชวรมหาวิหาร กรุงเทพมหานคร
นายเตือน บุญแย้ม
พันเอก สุวัจน์ บัวทอง
รศ.เชาวน์ มณีวงษ์
ดร.เสริม วงษ์จันทร์ ป.ธ.9
ผศ.ดร.สมชาย ลำดวน ป.ธ.3
ดร.วิทยา ศรีชมภู
พันเอก มานพ เมืองแก้ว ป.ธ.9
นายบุญพา มีชนะ ป.ธ.9
ฯลฯ
สืบตำแหน่ง

| ก่อนหน้า |  | พระครูวรนาถรังษี (ปุย ปุญฺญสิริ) |  | ถัดไป |
| --- | --- | --- | --- | --- |
| พระอาจารย์แคล้ว |  |   เจ้าอาวาสวัดเกาะ สมัยที่ 1   (พ.ศ. 2466 — พ.ศ. 2485) |  | พระอาจารย์ฉ่อย อุตฺตมสาโร |
| ไม่พบข้อมูล |  |   เจ้าคณะหมวดบางงาม   (พ.ศ. 2470 – พ.ศ. 2485) |  | ไม่พบข้อมูล |
| พระอาจารย์เกี้ยน |  |   เจ้าอาวาสวัดเกาะ สมัยที่ 2   (รักษาการ พ.ศ. 2489 – พ.ศ. 2495) (เจ้าอาวาส พ.ศ. 2495 – พ.ศ. 2523) |  | พระครูสุวรรณปัญญารัต (เซ้ง, สกล ปญฺญาพโล) |
| พระครูโอภาสพุทธิคุณ (กอง โอภาสโก) |  |   เจ้าคณะตำบลบางงาม   (พ.ศ. 2509 – พ.ศ. 2523) |  | พระครูสุวรรณปัญญารัต (เซ้ง, สกล ปญฺญาพโล) |
มิสเตอร์อินเตอร์เนชันแนลไทยแลนด์

ระวังสับสนกับ มิสเตอร์เวิลด์ไทยแลนด์, แมนฮันต์ไทยแลนด์, มิสเตอร์โกลบอลไทยแลนด์, มิสเตอร์ซูปราเนชันแนลไทยแลนด์, มิสเตอร์เนชันแนลไทยแลนด์, หรือ มิสเตอร์สตาร์ไทยแลนด์
| --- | --- |
ก่อตั้ง: 2017; 8 ปีที่แล้ว (2017)
ประเภท: การประกวดความงาม
สํานักงานใหญ่: กรุงเทพมหานคร
ที่ตั้ง:  ไทย
สมาชิก  :  มิสเตอร์อินเตอร์เนชันแนล  มิสเตอร์เฟรนด์ชิพอินเตอร์เนชันแนล  แมนออฟเดอะเวิลด์ 
ภาษาทางการ : ไทย
บุคลากรหลัก: อานนท์ จันทรราช ธีรศักดิ์ ผลงาม  (ผู้อำนวยการกองประกวด) 
มิสเตอร์อินเตอร์เนชันแนลไทยแลนด์ (อังกฤษ: Mister International Thailand) เป็นการประกวดความงามชายในประเทศไทย จัดขึ้นครั้งแรกในปี พ.ศ. 2560 โดยมีบริษัท เยส ครีเอชั่น จำกัด เป็นผู้ถือลิขสิทธิ์จัดการกองประกวด ซึ่งผู้ชนะการประกวดจะต้องเป็นตัวแทนของประเทศเข้าร่วมการประกวดมิสเตอร์อินเตอร์เนชันแนล
โดยรูปแบบการประกวดจะให้ทั้ง 77 จังหวัด จัดการประกวดมิสเตอร์อินเตอร์เนชันแนลขึ้น เพื่อหาตัวแทนของแต่ละจังหวัดเข้าร่วมการประกวด โดยให้ใช้ชื่อ "มิสเตอร์อินเตอร์เนชันแนล" แล้วตามด้วยจังหวัด เช่น มิสเตอร์อินเตอร์เนชันแนลขอนแก่น มิสเตอร์อินเตอร์เนชันแนลเชียงใหม่ เป็นต้น
รายนามผู้ดำรงตำแหน่งมิสเตอร์อินเตอร์เนชันแนลไทยแลนด์

| ปี พ> ศ. (ค.ศ.) | ผู้ดำรงตำแหน่ง | จังหวัด | สถานที่จัดประกวด | จังหวัดเจ้าภาพ | ผู้เข้าประกวด |
| --- | --- | --- | --- | --- | --- |
| 2024 | ชุติพงศ์ พุทธรักษ์ | กรุงเทพมหานคร | เอ็มซีซีฮอลล์, เดอะมอลล์งามวงศ์วาน, กรุงเทพมหานคร | ภูเก็ต | 30 |
| 2023 | ธิติสรรค์ กู้ดเบิร์น | กรุงเทพมหานคร | เอ็มซีซีฮอลล์, เดอะมอลล์งามวงศ์วาน, กรุงเทพมหานคร | กรุงเทพมหานคร | 28 |
| 2023 | ปิยพงษ์ คำมีสว่าง | กรุงเทพมหานคร | เอ็มซีซีฮอลล์, เดอะมอลล์งามวงศ์วาน, กรุงเทพมหานคร | กรุงเทพมหานคร | 28 |
| 2022 | สุรศักดิ์ เมืองแก้ว | ลำพูน | โชว์ ดีซี ฮอลล์, กรุงเทพมหานคร | กรุงเทพมหานคร | 30 |
| 2019 | ไกรวิชญ์ คุมมงคล | อุบลราชธานี | โรงละครเดอะบาซาร์ เธียเตอร์, กรุงเทพมหานคร | กรุงเทพมหานคร | 29 |
| 2017 | ภารัณ ปิติจิรากุล (พงศ์สรรค์ สุวรรณลิวงศ์) | ปัตตานี | โรงละคร หิมพานต์ อวตาร, โชว์ ดีซี, กรุงเทพมหานคร | กรุงเทพมหานคร | 20  |
รายนามผู้ดำรงตำแหน่งมิสเตอร์อินเตอร์เนชันแนลไทยแลนด์ > เรียงลำดับจังหวัดของผู้ชนะ

| 0 | 1 | 2 |
| --- | --- | --- |
| จังหวัด | จำนวน | ปีที่ชนะ |
| กรุงเทพมหานคร | 3 | 2023, 2023,2024 |
| ลำพูน | 1 | 2022 |
| อุบลราชธานี | 1 | 2019 |
| ปัตตานี | 1 | 2017 |
1 2  ได้รับการปรับตำแหน่งหลังจากดำรงตำแหน่งมิสเตอร์อินเตอร์เนชันแนล
1 2  ได้รับการเลื่อนตำแหน่งขึ้นเป็นมิสเตอร์อินเตอร์เนชันแนลไทยแลนด์หลังจากผู้ดำรงตำแหน่งเดิมดำรงตำแหน่งมิสเตอร์อินเตอร์เนชันแนล
ตัวแทนในการประกวดระดับนานาชาติ

สัญลักษณ์สี
: ชนะเลิศ
: รองชนะเลิศหรืออันดับ 5/6
: เข้ารอบสุดท้ายหรือรอบรองชนะเลิศ
: รางวัลพิเศษหรือเข้ารอบสุดท้ายรางวัลพิเศษ
ตัวแทนในการประกวดระดับนานาชาติ > มิสเตอร์อินเตอร์เนชันแนล

บทความหลัก: มิสเตอร์อินเตอร์เนชันแนลไทยแลนด์
| ปี | ผู้ดำรงตำแหน่ง | จังหวัด | ตำแหน่งในการประกวด | ตำแหน่งในการประกวด | รางวัลพิเศษ |
| --- | --- | --- | --- | --- | --- |
|  2024 | ชุติพงศ์ พุทธรักษ์ | กรุงเทพมหานคร | มิสเตอร์อินเตอร์เนชันแนลไทยแลนด์ 2024 | เข้ารอบ 15 คนสุดท้าย |  |
|  2023 | ธิติสรรค์ กู้ดเบิร์น | กรุงเทพมหานคร | มิสเตอร์อินเตอร์เนชันแนลไทยแลนด์ 2023 | มิสเตอร์อินเตอร์เนชันแนล 2023 |  2 รางวัลพิเศษ  ชุดประจำชาติยอดเยี่ยม  ผู้ชายที่มีเสน่ห์ที่สุด  |
|  2022 | สุรศักดิ์ เมืองแก้ว | ลำพูน | มิสเตอร์อินเตอร์เนชันแนลไทยแลนด์ 2022 | เข้ารอบ 10 คนสุดท้าย |  2 รางวัลพิเศษ  มิสเตอร์โฟโตจีนิค  เข้ารอบ 5 คนสุดท้าย - มีเดียป๊อบปูลาร์รีตีชอยซ์  |
| 2019 | ไกรวิชญ์ คุมมงคล | อุบลราชธานี | มิสเตอร์อินเตอร์เนชันแนลไทยแลนด์ 2019 | ไม่มีการจัดประกวดเนื่องจากสถานการณ์โควิด-19 | ไม่มีการจัดประกวดเนื่องจากสถานการณ์โควิด-19 |
|  2018 | นิค โนลเท | กรุงเทพมหานคร | ได้รับการแต่งตั้ง | เข้ารอบ 10 คนสุดท้าย |  2 รางวัลพิเศษ  มิสเตอร์แบดแล็บอินเตอร์เนชันแนล  พีสอินเตอร์เนชันแนลแอมบาสซาเดอร์  |
|  2017 | พงศ์สรรค์ สุวรรณลิวงศ์ | ปัตตานี | มิสเตอร์อินเตอร์เนชันแนลไทยแลนด์ 2017 | ไม่ผ่านเข้ารอบสุดท้าย |  1 รางวัลพิเศษ  ชุดประจำชาติยอดเยี่ยม  |
|  2016 | กิตติคุณ ตันสุหัส | เชียงใหม่ | รองอันดับ 2: มิสเตอร์ไทยแลนด์ 2014 | เข้ารอบ 6 คนสุดท้าย |  1 รางวัลพิเศษ  ขวัญใจช่างภาพนครราชสีมา  |
|  2015 | ชลภณ การวัตนี | นนทบุรี | มิสเตอร์ทีนอินเตอร์เนชันแนลไทยแลนด์ 2014 | ไม่ผ่านเข้ารอบสุดท้าย |  1 รางวัลพิเศษ  เข้ารอบ 10 คนสุดท้าย - ชุดประจำชาติยอดเยี่ยม  |
|  2014 | วิทวัส ศรีเกษ | มหาสารคาม | มิสเตอร์ไทยแลนด์ 2014 | เข้ารอบ 10 คนสุดท้าย |  |
|  2013 | วรภพ คล้ายสังข์ | กรุงเทพมหานคร | รองอันดับ 1: พีดีเอ็นไทยแลนด์แมนออฟเดอะเยียร์ 2013 | ไม่ผ่านเข้ารอบสุดท้าย |  |
|  2013 | คุณากร วงศ์พยัคฆ์ | ฉะเชิงเทรา | พีดีเอ็นไทยแลนด์แมนออฟเดอะเยียร์ 2013 | ไม่สามารถเข้าร่วมการประกวดได้  | ไม่สามารถเข้าร่วมการประกวดได้  |
|  2012 | ปิยะนัส สุจริต | สมุทรปราการ | มิสเตอร์ไทยแลนด์อินเตอร์เนชันแนล 2012 | เข้ารอบ 16 คนสุดท้าย |  1 รางวัลพิเศษ  มิสเตอร์คอนจีเนียลีตี  |
|  2011 | ดิเรก ศิลป์ดำรงศรี | ตาก | ได้รับการแต่งตั้ง | ไม่ผ่านเข้ารอบสุดท้าย |  1 รางวัลพิเศษ  ชุดประจำชาติยอดเยี่ยม  |
|  2010 | ชัยวัฒน์ ทองแสง | กรุงเทพมหานคร | ได้รับการแต่งตั้ง | ไม่ได้เข้าร่วมการประกวด | ไม่ได้เข้าร่วมการประกวด |
|  2009 | ชานนท์ แซ่ตั้ง | กรุงเทพมหานคร | ได้รับการแต่งตั้ง | ไม่ผ่านเข้ารอบสุดท้าย |  |
ตัวแทนในการประกวดระดับนานาชาติ > มิสเตอร์เฟรนด์ชิปอินเตอร์เนชันแนล

ส่งรอง มิสเตอร์อินเตอร์เนชันแนลไทยแลนด์ เข้าร่วมการประกวด
| ปี | ผู้ดำรงตำแหน่ง | จังหวัด | ตำแหน่งในการประกวด | ตำแหน่งในการประกวด | รางวัลพิเศษ |
| --- | --- | --- | --- | --- | --- |
|  2024 | อภิรักษ์ สารภี | กรุงเทพมหานคร | รองอันดับ 1 : มิสเตอร์อินเตอร์เนชันแนลไทยแลนด์ 2024 | รองอันดับ 3 |  มิสเตอร์เฟรนด์ชิพแอมบาสเดอร์ |
|  2022 | กัณณวัชรน์ เกื้อกาญจนาภรณ์ | กรุงเทพมหานคร | รองอันดับ 1 : มิสเตอร์อินเตอร์เนชันแนลไทยแลนด์ 2022 | รองอันดับ 1 |  |
ตัวแทนในการประกวดระดับนานาชาติ > แมนออฟเดอะเวิลด์

ส่งรอง มิสเตอร์อินเตอร์เนชันแนลไทยแลนด์ เข้าร่วมการประกวด
| ปี | ผู้ดำรงตำแหน่ง | จังหวัด | ตำแหน่งในการประกวด | ตำแหน่งในการประกวด | รางวัลพิเศษ |
| --- | --- | --- | --- | --- | --- |
|  2025 | สิทธิโชค พาณิชย์เลิศเทวา | กรุงเทพมหานคร | รองอันดับ 2 : มิสเตอร์อินเตอร์เนชันแนลไทยแลนด์ 2024 | TBA | TBA |
ตัวแทนในการประกวดระดับนานาชาติในอดีต > มิสเตอร์โกลบอล

บทความหลัก: มิสเตอร์โกลบอล
| ปี | ผู้ดำรงตำแหน่ง | จังหวัด | ตำแหน่งในการประกวด | ตำแหน่งในการประกวด | รางวัลพิเศษ |
| --- | --- | --- | --- | --- | --- |
|  2019 | จีรวัฒน์ เวชสกล | พิษณุโลก | รองอันดับ 1 :  มิสเตอร์อินเตอร์เนชันแนลไทยแลนด์ 2019 / มิสเตอร์โกลบอลไทยแลนด์ 2019 | 16 คนสุดท้าย |  |
การจัดการประกวด > มิสเตอร์อินเตอร์เนชันแนลไทยแลนด์ 2023

| มิสเตอร์อินเตอร์เนชันแนลไทยแลนด์ |
| --- | --- |
วันที่: 1 ตุลาคม พ.ศ. 2565
พิธีกร: นิธิรุจน์ ถิระพัฒนะพงศ์ ณัชพล รัตนมงคล
สถานที่จัด: เอ็มซีซีฮอลล์, กรุงเทพมหานคร, ประเทศไทย
ถ่ายทอดทาง: Facebook Youtube
เข้าร่วมประกวด: 28
ผ่านเข้ารอบ: 15
ผู้ชนะเลิศ: ธิติสรรค์ กู้ดเบิร์น
มิสเตอร์อินเตอร์เนชันแนลไทยแลนด์ 2023 ถือได้ว่าเป็นการประกวดมิสเตอร์อินเตอร์เนชันแนลไทยแลนด์ที่ถูกจัดขึ้นเป็นครั้งที่ 4 การประกวดรอบตัดสินจัดขึ้นเมื่อวันที่ 1 ตุลาคม 2565 ณ เอ็มซีซีฮอลล์, กรุงเทพมหานคร โดยผู้ชนะการประกวดในครั้งนี้ คือ ธิติสรรค์ กู้ดเบิร์น ซึ่งจะได้เป็นตัวแทนประเทศไทยเข้าร่วมประกวดมิสเตอร์อินเตอร์เนชันแนล 2022
แหล่งข้อมูลอื่น

มิสเตอร์อินเตอร์เนชันแนลไทยแลนด์ ที่เฟซบุ๊ก
| ด ค กมิสเตอร์อินเตอร์เนชันแนลไทยแลนด์ |
| --- | --- |
มิสเตอร์อินเตอร์เนชันแนลไทยแลนด์:  2012  2013–2016  2017  2018  2019  2020–2021  2022  2023  2024 
รายนาม:  ปิยะนัส สุจริต  ภารัณ ปิติจิรากุล  ไกรวิชญ์ คุมมงคล  สุรศักดิ์ เมืองแก้ว  ธิติสรรค์ กู้ดเบิร์น  ชุติพงศ์ พุทธรักษ์ 
| ด ค กเวทีการประกวดนางงามและประกวดชายงามในประเทศไทย |
| --- | --- |
การประกวดผู้หญิง:  นางสาวไทย  มิสทีนไทยแลนด์  มิสไทยแลนด์เวิลด์  มิสยูนิเวิร์สไทยแลนด์  มิสแกรนด์ไทยแลนด์  มิสอินเตอร์เนชันแนลไทยแลนด์  มิสซูปราเนชันแนลไทยแลนด์  มิสเอิร์ธไทยแลนด์  มิสสตาร์ไทยแลนด์  มิสทัวริซึมเวิลด์ไทยแลนด์  นางสาวถิ่นไทยงาม  มิสทัวริซึมควีนไทยแลนด์  มิสไชนิสอินเตอร์เนชั่นแนลไทยแลนด์  มิสเฮอริเทจไทยแลนด์  มิสโมเดลไทยแลนด์  มิสออเนชันส์ไทยแลนด์  มิสซิสไทยแลนด์  มิสซิสยูนิเวิร์สไทยแลนด์  มิสซิสไทยแลนด์เวิลด์  มิสซิสโนเบิลควีนไทยแลนด์  มิสซีสเอลิแกนท์ไทยแลนด์  เฟซออฟบิวตีไทยแลนด์  เวิลด์มิสยูนิเวอร์ซิตี้ไทยแลนด์  มิสโกลบอลบิวตีควีนไทยแลนด์  มิสทัวริซึมไทยแลนด์  มิสไทยแลนด์ไชนีสคอสมอส  มิสบิ้วตี้ควีนไทยแลนด์  มิสบีชอินเตอร์เนชันแนลไทยแลนด์  มิสสคูบาไทยแลนด์  มิสไทยแลนด์อาเซียน  มิสยูลีก  มิสออด๊าซ 
การประกวดผู้ชาย:  มิสเตอร์เวิลด์ไทยแลนด์  แมนฮันต์ไทยแลนด์  มิสเตอร์โกลบอลไทยแลนด์  มิสเตอร์อินเตอร์เนชันแนลไทยแลนด์  มิสเตอร์ซูปราเนชันแนลไทยแลนด์  มิสเตอร์เนชันแนลไทยแลนด์  มิสเตอร์สตาร์ไทยแลนด์  มิสเตอร์ทัวริซึมเวิลด์ไทยแลนด์  แมนออฟเดอะเอิร์ธไทยแลนด์  มิสเตอร์โมเดลไทยแลนด์  มิสเตอร์โกลบอลทีนไทยแลนด์  มิสเตอร์ยูนิเวิร์สไทยแลนด์  มิสเตอร์แกรนด์ยูนิเวิร์สไทยแลนด์  มิสเตอร์แลนด์สเคปส์ไทยแลนด์  มิสเตอร์เวิร์คคิงเมนไทยแลนด์  มิสเตอร์ยูไนเต็ดไทยแลนด์  ไทยแลนด์แมนออฟเดอะเยียร์  แมนอินเตอร์เนชันแนลไทยแลนด์  มิสเตอร์อีโคอินเตอร์เนชันแนลไทยแลนด์  มิสเตอร์ยูนิเวอร์แซลแอมบาสซาเดอร์ไทยแลนด์  มิสเตอร์ไทยแลนด์  สุภาพบุรุษไทยแลนด์  พีดีเอ็นไทยแลนด์แมนออฟเดอะเยียร์ 
การประกวดแอลจีบีที:  มิสทิฟฟานี่ยูนิเวิร์ส  มิสเตอร์เกย์เวิลด์ไทยแลนด์  มิสทรานส์สตาร์ไทยแลนด์  มิสทรานส์ไทยแลนด์  มิสควีนออฟยูนิเวิร์สบิวตี้ไทยแลนด์ 
การประกวดโมเดล:  ไทยซุปเปอร์โมเดลคอนเทสต์/สมาร์ทบอย  อีลีทโมเดลลุคไทยแลนด์  ซุปเปอร์โมเดลไทยแลนด์  แอสนี่แมนแอนด์วูแมนไทยแลนด์ 
การประกวดอื่นๆ:  ปรินส์แอนด์ปรินส์เซสไทยแลนด์  มิสมิสเตอร์มิสควีนมิสซิสเดฟไทยแลนด์  เบสท์โมเดลไทยแลนด์  มิสเตอร์แอนด์มิสเอเชียไทยแลนด์
น้ำอ้อย ชนะพาล

| น้ำอ้อย ชนะพาล |
| --- | --- |

เกิด: น้ำอ้อย ชนะพาล 16 กันยายน พ.ศ. 2536 (31 ปี) อำเภอคอนสวรรค์ จังหวัดชัยภูมิ ประเทศไทย
สัญชาติ:  ไทย
การศึกษา: คณะครุศาสตร์ สาขาภาษาอังกฤษ มหาวิทยาลัยราชภัฏชัยภูมิ
อาชีพ: นางงาม
มีชื่อเสียงจาก: มิสแกรนด์ภูเก็ต 2018   มิสแกรนด์ไทยแลนด์ 2018
ส่วนสูง: 1.80 m (5 ft 11 in)
รางวัล: มิสแกรนด์ภูเก็ต 2018  (ชนะเลิศ)   มิสแกรนด์ไทยแลนด์ 2018   (ชนะเลิศ) (นางงามยิ้มสวย)   มิสแกรนด์อินเตอร์เนชันแนล 2018 (เข้ารอบ 20 คนสุดท้าย) (ชุดราตรียอดเยี่ยม)
น้ำอ้อย ชนะพาล ชื่อเล่น มอส (เกิดวันที่ 16 กันยายน พ.ศ. 2536) เป็นนางงามชาวไทย ผู้ได้รับตำแหน่งมิสแกรนด์ภูเก็ต 2018 และมิสแกรนด์ไทยแลนด์ 2018
ประวัติ

น้ำอ้อยเกิดที่อำเภอคอนสวรรค์ จังหวัดชัยภูมิ เธอเป็นผู้ได้รับตำแหน่งมิสแกรนด์ภูเก็ต 2018 และมิสแกรนด์ไทยแลนด์ 2018 ซึ่งเป็นผู้ชนะคนที่ 6 ที่ชนะเลิศในการประกวดมิสแกรนด์ไทยแลนด์ เดิมทีก่อนที่เธอจะได้ตำแหน่งมิสแกรนด์ไทยแลนด์ เธอเข้าร่วมการประกวดในเวทีต่าง ๆ ในระดับอำเภอ ระดับจังหวัดทั่วประเทศ ตั้งแต่ปี พ.ศ. 2557 เป็นต้นมา จนในปี พ.ศ. 2561 เธอได้เข้าประกวดมิสแกรนด์ภูเก็ตเป็นจังหวัดแรก และได้เป็นผู้ชนะการประกวดเวทีมิสแกรนด์ภูเก็ต 2018 และเป็นตัวแทนจังหวัดภูเก็ตเข้าร่วมการประกวดมิสแกรนด์ไทยแลนด์ 2018 และได้รับตำแหน่งชนะเลิศมิสแกรนด์ไทยแลนด์ 2018
ระดับอุดมศึกษา : คณะครุศาสตร์ สาขาวิชาภาษาอังกฤษ มหาวิทยาลัยราชภัฏชัยภูมิ
ระดับชั้นมัธยมศึกษา : โรงเรียนคอนสวรรค์ (แผนการเรียน วิทย์-คณิต) อำเภอคอนสวรรค์ จังหวัดชัยภูมิ